CELEX: 62005CO0407
Language: et
Date: 2006-04-06
Title: Euroopa Kohtu määrus (neljas koda), 6. aprill 2006. # Reyniers & Sogama BVBA versus Belgisch Interventie- en Restitutiebureau ja Belgia Kuningriik. # Eelotsusetaotlus: Hof van Cassatie - Belgia. # Eelotsusetaotlus - Kodukorra artikli 104 lõike 3 esimene lõik - Imporditollimaksu sissenõudmine - Tõendid eeskirjade järgimise või rikkumise või eiramise koha kohta - Printsipaalile nimetatud tõendite esitamise tähtaja teatamata jätmise tagajärjed. # Kohtuasi C-407/05.

Euroopa Kohtu (neljas koda) 6. aprilli 2006. aasta määrus – Reyniers & Sogama
      (kohtuasi C‑407/05)
      Eelotsusetaotlus – Kodukorra artikli 104 lõike 3 esimene lõik – Imporditollimaksu sissenõudmine – Tõendid eeskirjade järgimise või rikkumise või eiramise koha kohta – Printsipaalile nimetatud tõendite esitamise tähtaja teatamata jätmise tagajärjed
      Kaupade vaba liikumine – Ühenduse transiit – Ühenduse välistransiit (Nõukogu määrus nr 222/77, artikli 36 lõige 3, ja nõukogu määrus nr 2726/90, artikkel 34; komisjoni
         määrus nr 1062/87, artikkel 11a, ja komisjoni määrus nr 1214/92, artikkel 49) (vt punktid 21‑26 ja resolutiivosa)
      
      Ese
      
         Eelotsusetaotlus – Hof van Cassatie van België – Komisjoni 27. märtsi 1987. aasta määruse (EMÜ) nr 1062/87 ühenduse transiidiprotseduuri
                  rakendamist käsitlevate sätete ja selle protseduuri lihtsustamise kohta (EÜT L 107, lk 1) artikli 11a, mis lisati komisjoni
                  29. mai 1990. aasta määrusega (EMÜ) nr 1429/90 määruse (EMÜ) nr 1062/87 muutmise kohta (EÜT L 137, lk 1); nõukogu 17. septembri
                  1990. aasta määruse (EMÜ) nr 2726/90 ühenduse transiidiprotseduuri kohta (EÜT L 262, lk 1) artikli 34 ja komisjoni 21. aprilli
                  1992. aasta määruse nr 1214/92 ühenduse transiidiprotseduuri rakendamist käsitlevate sätete ja selle protseduuri lihtsustamise
                  kohta (EÜT L 132, lk 1) artikli 49 tõlgendamine – Imporditollimaksu sissenõudmine – Lähtetolliasutuse teade pritsipaalile
                  esitada tõendid kas eeskirjade järgimise või eeskirjade tegeliku rikkumise või eiramise koha kohta – Tähtaja märkimata jätmine
                  – Teavitamise seadusele vastavuse tagajärjed ja tollivõla sissenõudmine.
               
            Resolutiivosa
      Nõukogu 13. detsembri 1976. aasta määruse (EMÜ) nr 222/77 ühenduse transiidi kohta artikli 36 lõiget 3, mida ühenduse sisepiiri
         ületamisel transiiditeatise esitamise nõude kaotamiseks on muudetud nõukogu 22. veebruari 1990. aasta määrusega (EMÜ) nr 474/90,
         loetuna koostoimes komisjoni 27. märtsi 1987. aasta määruse (EMÜ) nr 1062/87 ühenduse transiidiprotseduuri rakendamist käsitlevate
         sätete ja selle protseduuri lihtsustamise kohta (muudetud komisjoni 29. mai 1990. aasta määrusega (EMÜ) nr 1429/90) artikliga 11a,
         ning nõukogu 17. septembri 1990. aasta määrusega (EMÜ) nr 2726/90 ühenduse transiidi kohta artiklit 34, loetuna koostoimes
         komisjoni 21. aprilli 1992. aasta määruse (EMÜ) nr 1214/92 ühenduse transiidiprotseduuri rakendamist käsitlevate sätete ja
         selle protseduuri lihtsustamise kohta artikliga 49, tuleb tõlgendada nii, et lähtetolliasutusel on kohustus teatada deklarandile
         kolmekuuline tähtaeg, mille jooksul tuleb esitada sellele asutusele tõendeid transiidieeskirjade järgimise või eeskirjade
         tegeliku rikkumise või eiramise koha kohta, nii et pädev asutus võib asuda tollivõla sisse nõudma alles pärast seda, kui ta
         on deklarandile sõnaselgelt teatanud, et viimasel on kolm kuud nimetatud tõendite esitamiseks ja kui neid tõendeid selle tähtaja
         jooksul ei esitata.